ประกาศกรมสรรพสามิตประกาศกรมสรรพสามิตเรื่อง หลักเกณฑ์การแบ่งจ่ายเงินรางวัลวิธีปฏิบัติเกี่ยวกับการขอรับเงินสินบนและเงินรางวัลและวิธีการรับแจ้งความนำจับพ.ศ. ๒๕๖๐[๑] อาศัยอำนาจตามความในข้อ๑๑ ข้อ ๑๔ และข้อ ๒๒ แห่งระเบียบกรมสรรพสามิต ว่าด้วยการจ่ายเงินสินบนและเงินรางวัลในคดีจับกุมผู้กระทำความผิดตามพระราชบัญญัติภาษีสรรพสามิตพ.ศ. ๒๕๖๐ พ.ศ. ๒๕๖๐ ลงวันที่ ๒๙ กันยายน ๒๕๖๐ ซึ่งในประกาศฯ นี้เรียกว่า ระเบียบกรมสรรพสามิตอธิบดีกรมสรรพสามิตจึงกำหนดหลักเกณฑ์การแบ่งจ่ายเงินรางวัล วิธีปฏิบัติเกี่ยวกับการขอรับเงินสินบนและเงินรางวัลแบบคำขอรับเงินสินบนและเงินรางวัล วิธีการรับแจ้งความนำจับแบบการรับแจ้งความนำจับ และมอบหมายเจ้าหน้าที่ผู้มีอำนาจสั่งหักเงินค่าปรับและเงินค่าขายของกลางและมีอำนาจอนุมัติสั่งจ่ายเงินสินบนและเงินรางวัลไว้ดังต่อไปนี้ข้อ ๑ เงินรางวัลให้แบ่งจ่ายตามหลักเกณฑ์ดังนี้๑.๑ เงินรางวัลให้แบ่งจ่ายออกเป็น๒ ส่วน๑.๑.๑ ให้แบ่งจ่าย ๑ใน ๓ ของเงินรางวัลให้แก่เจ้าหน้าที่ผู้จับ ถ้าเจ้าหน้าที่ผู้จับมีหลายคน ให้ได้รับคนละเท่าๆ กัน เว้นแต่กรณีที่เจ้าหน้าที่ผู้จับคนใดคนหนึ่งสละสิทธิไม่ขอรับเงินรางวัล ให้นำส่วนของผู้สละสิทธิมาเฉลี่ยให้กับเจ้าหน้าที่ผู้จับคนอื่นๆ คนละเท่า ๆ กัน๑.๑.๒ ให้แบ่งจ่าย ๒ใน ๓ ของเงินรางวัลให้แก่เจ้าหน้าที่ผู้จับและเจ้าหน้าที่สนับสนุน ตามส่วนที่กำหนดไว้ในข้อ๒๑.๒ กรณีที่การแบ่งเงินรางวัลออกเป็นส่วนหนึ่งตามข้อ๑.๑.๑ และเป็นอีกส่วนหนึ่งตามข้อ ๑.๑.๒ นั้น มีเศษของหนึ่งสตางค์ ให้ปัดเศษดังกล่าวเป็นส่วนของข้อ๑.๑.๑๑.๓ กรณีที่การแบ่งเงินรางวัลตามข้อ๑.๑.๑ หรือการแบ่งเงินรางวัลตามข้อ ๑.๑.๒ ตามส่วนที่กำหนดในข้อ ๒ มีเศษ และไม่สามารถแบ่งให้ได้รับเท่าๆ กันได้ตามที่กำหนดไว้ในข้อ ๑.๑.๑ หรือไม่สามารถแบ่งให้ได้รับในส่วนที่กำหนดไว้ในข้อ๒ ได้โดยลงตัว ให้แบ่งเงินรางวัลเฉพาะส่วนที่เป็นเศษอย่างใดอย่างหนึ่งหรือทั้งสองอย่างนั้นให้กับเจ้าพนักงานซึ่งทำหน้าที่จับกุมข้อ ๒ การแบ่งจ่ายเงินรางวัลตามข้อ ๑.๑.๒๒.๑ เจ้าหน้าที่กรมสรรพสามิตให้แบ่งจ่ายตามส่วนดังนี้๒.๑.๑ เจ้าหน้าที่ตำแหน่งประเภทบริหาร(๑)ระดับสูง คนละ๑๓ ส่วน(๒)ระดับต้น คนละ๑๑ ส่วน๒.๑.๒ เจ้าหน้าที่ตำแหน่งประเภทอำนวยการ(๑)ระดับสูง คนละ๑๐ ส่วน(๒)ระดับต้น คนละ๙ ส่วน๒.๑.๓ เจ้าหน้าที่ตำแหน่งประเภทวิชาการ(๑)ระดับทรงคุณวุฒิ คนละ๑๒ ส่วน(๒)ระดับเชี่ยวชาญ คนละ๑๐ ส่วน(๓)ระดับชำนาญการพิเศษ คนละ๘ ส่วน(๔)ระดับชำนาญการ คนละ๗ ส่วน(๕)ระดับปฏิบัติการ คนละ๖ ส่วน๒.๑.๔ เจ้าหน้าที่ตำแหน่งประเภททั่วไป(๑)ระดับทักษะพิเศษ คนละ๑๐ ส่วน(๒)ระดับอาวุโส คนละ๗ ส่วน(๓)ระดับชำนาญงาน คนละ๖ ส่วน(๔)ระดับปฏิบัติงาน คนละ๕ ส่วน๒.๑.๕ ลูกจ้างประจำ พนักงานราชการและลูกจ้างชั่วคราว คนละ ๑ส่วน๒.๒ พนักงานฝ่ายปกครองหรือตำรวจตามประมวลกฎหมายวิธีพิจารณาความอาญาที่เป็นเจ้าหน้าที่ตำรวจซึ่งร่วมจับกุมกับเจ้าพนักงานสรรพสามิตให้แบ่งจ่ายตามส่วนดังนี้๒.๒.๑ เจ้าหน้าที่ตำรวจยศ พล.ต.อ. คนละ๑๒ ส่วน๒.๒.๒ เจ้าหน้าที่ตำรวจยศ พล.ต.ท. คนละ๑๑ ส่วน๒.๒.๓ เจ้าหน้าที่ตำรวจยศ พล.ต.ต. คนละ๘ ส่วน๒.๒.๔ เจ้าหน้าที่ตำรวจยศ พ.ต.ท. พ.ต.อ. คนละ๗ ส่วน๒.๒.๕ เจ้าหน้าที่ตำรวจยศ ร.ต.อ. พ.ต.ต. คนละ๖ ส่วน๒.๒.๖ เจ้าหน้าที่ตำรวจยศ ร.ต.ต. ร.ต.ท. คนละ๕ ส่วน๒.๒.๗ เจ้าหน้าที่ตำรวจยศต่ำกว่า ๒.๒.๖ คนละ๓ ส่วน๒.๓ พนักงานฝ่ายปกครองหรือตำรวจตามประมวลกฎหมายวิธีพิจารณาความอาญาอื่นนอกเหนือจากที่ระบุไว้ตามข้อ๒.๒ ซึ่งร่วมจับกุมกับเจ้าพนักงานสรรพสามิต ให้แบ่งจ่ายตามส่วนโดยพิจารณาตามข้อ ๒.๑หรือ ๒.๒ โดยอนุโลมข้อ ๓ การยื่นคำขอรับเงินสินบนทุกกรณี ให้ใช้แบบ รว.๓ แนบท้ายประกาศนี้ และให้ยื่นเอกสารหลักฐานประกอบคำขอรับเงินสินบนดังนี้๓.๑ ใบแจ้งความนำจับ๓.๑.๑ กรณีผู้รับแจ้งความเป็นผู้มีอำนาจรับแจ้งความตามข้อ๗ แห่งระเบียบกรมสรรพสามิต ใช้แบบ รว. ๑ แนบท้ายประกาศนี้๓.๑.๒ กรณีผู้รับแจ้งความไม่ใช่ผู้มีอำนาจรับแจ้งความตามข้อ๗ แห่งระเบียบกรมสรรพสามิต แต่มีเหตุจำเป็นตามข้อ ๘ แห่งระเบียบกรมสรรพสามิต ใช้แบบรว. ๒ แนบท้ายประกาศนี้๓.๒ ใบมอบอำนาจให้รับเงินสินบน ตามแบบ รว. ๑๐ แนบท้ายประกาศนี้พร้อมด้วยสำเนาบัตรประจำตัวประชาชนหรือเอกสารที่มีรูปถ่ายและเลขประจำตัวประชาชนซึ่งทางราชการเป็นผู้ออกให้ของผู้รับมอบอำนาจที่รับรองสำเนาถูกต้องแล้ว สำหรับกรณีที่คดีนั้นมีการจ่ายเงินสินบนและผู้แจ้งความประสงค์จะมอบอำนาจให้บุคคลหนึ่งบุคคลใดเป็นผู้รับเงินสินบนแทนตนเองข้อ ๔ การยื่นคำขอรับเงินรางวัล๔.๑ กรณีคดีถึงที่สุดโดยการเปรียบเทียบคดี ให้ยื่นคำขอรับเงินรางวัลโดยใช้แบบรว. ๔ แนบท้ายประกาศนี้ และให้ยื่นเอกสารหลักฐานประกอบคำขอรับเงินรางวัล ดังต่อไปนี้๔.๑.๑ สำเนาบันทึกการจับกุม หรือสำเนาบันทึกการแจ้งข้อกล่าวหาซึ่งเจ้าหน้าที่รับรองแล้วแล้วแต่กรณี๔.๑.๒ สำเนารายงานการตรวจพิสูจน์ของกลางในคดีสำหรับคดีที่มีการตรวจพิสูจน์ของกลางในคดีซึ่งเจ้าหน้าที่รับรองแล้ว๔.๑.๓ รายงานการจับกุมของเจ้าหน้าที่ผู้จับ ตามแบบ รว. ๗ แนบท้ายประกาศนี้๔.๑.๔ ตารางการแบ่งจ่ายเงินสินบนเงินรางวัล ตามแบบ รว. ๘ แนบท้ายประกาศนี้๔.๑.๕ ใบมอบฉันทะ ตามแบบ รว. ๙ แนบท้ายประกาศนี้ กรณีที่มีการมอบฉันทะให้บุคคลหนึ่งบุคคลใดเป็นผู้รับเงินรางวัลพร้อมด้วยสำเนาบัตรประจำตัวประชาชนหรือเอกสารที่มีรูปถ่ายและเลขประจำตัวประชาชนซึ่งทางราชการเป็นผู้ออกให้ของผู้มอบฉันทะและผู้รับมอบฉันทะที่รับรองสำเนาถูกต้องแล้ว๔.๑.๖ สำเนาใบเสร็จรับเงินค่าปรับของกรมสรรพสามิตซึ่งเจ้าหน้าที่รับรองแล้ว๔.๒ กรณีคดีถึงที่สุดโดยคำพิพากษาของศาล ให้ยื่นคำขอรับเงินรางวัลโดยใช้แบบรว. ๕ แนบท้ายประกาศนี้ และให้ยื่นเอกสารหลักฐานประกอบคำขอรับเงินรางวัล ดังต่อไปนี้๔.๒.๑ เอกสารหลักฐานประกอบคำขอรับเงินรางวัลตามข้อ ๔.๑.๑ - ๔.๑.๕๔.๒.๒ ต้นฉบับหรือสำเนาคำพิพากษาคดีถึงที่สุดซึ่งเจ้าหน้าที่รับรองแล้ว๔.๒.๓ ต้นฉบับหรือสำเนาหนังสือของศาลที่รับรองว่าคดีถึงที่สุดแล้วซึ่งเจ้าหน้าที่รับรองแล้ว๔.๒.๔ สำเนาคำร้องขอสละสิทธิรับเงินสินบนและเงินรางวัลที่ยื่นต่อศาลและศาลได้มีคำสั่งอนุญาตซึ่งเจ้าหน้าที่รับรองแล้วกรณีที่ศาลได้มีคำสั่งให้จ่ายเงินสินบนรางวัลตามกฎหมายอื่น๔.๒.๕ สำเนาใบเสร็จรับเงินค่าปรับของศาลซึ่งเจ้าหน้าที่รับรองแล้ว๔.๓ การยื่นคำขอรับเงินรางวัลจากค่าขายของกลาง ให้ใช้แบบ รว. ๖ แนบท้ายประกาศนี้และให้ยื่นเอกสารหลักฐานประกอบคำขอรับเงินรางวัล ดังต่อไปนี้๔.๓.๑ เอกสารหลักฐานประกอบคำขอรับเงินรางวัลตามข้อ ๔.๑.๑ - ๔.๑.๕๔.๓.๒ สำเนาใบเสร็จรับเงินค่าขายของกลางซึ่งเจ้าหน้าที่รับรองแล้ว๔.๓.๓ บัญชีแสดงการหักค่าใช้จ่ายทั้งปวง รวมถึงค่าภาษีที่พึงชำระสำหรับของกลางในคดีนั้นๆ โดยให้คณะกรรมการขายทอดตลาดของกลางเป็นผู้รับรองบัญชีข้อ ๕ เจ้าหน้าที่ผู้ได้รับมอบหมายจากอธิบดีกรมสรรพสามิตในการหักเงินค่าปรับหรือค่าขายของกลาง๕.๑ กรณีคดีถึงที่สุดโดยการเปรียบเทียบคดี๕.๑.๑ ให้เจ้าหน้าที่ผู้ได้รับมอบอำ นาจให้ปฏิบัติราชการแทนอธิบดีกรมสรรพสามิตในการเปรียบเทียบคดีนั้นเป็นผู้ได้รับมอบหมายจากอธิบดีกรมสรรพสามิตในการหักเงินค่าปรับก่อนนำส่งคลังเป็นรายได้แผ่นดินเพื่อจ่ายเป็นเงินสินบนและเงินรางวัล๕.๑.๒ ให้ผู้อำนวยการสำนักกฎหมาย เป็นผู้ได้รับมอบหมายจากอธิบดีกรมสรรพสามิตในการหักเงินค่าขายของกลางก่อนนำส่งคลังเป็นรายได้แผ่นดินสำหรับการขายของกลางที่ดำเนินการโดยส่วนพิสูจน์และจัดการของกลาง สำนักกฎหมาย๕.๑.๓ ให้ผู้อำนวยการสำนักงานสรรพสามิตภาค เป็นผู้ได้รับมอบหมายจากอธิบดีกรมสรรพสามิตในการหักเงินค่าขายของกลางก่อนนำส่งคลังเป็นรายได้แผ่นดินสำหรับการขายของกลางที่ดำเนินการโดยสำนักงานสรรพสามิตพื้นที่หรือสำนักงานสรรพสามิตพื้นที่สาขาที่อยู่ในเขตท้องที่ความรับผิดชอบของสำนักงานสรรพสามิตภาคนั้น๕.๒ กรณีคดีถึงที่สุดโดยคำพิพากษาของศาล๕.๒.๑ ให้ผู้อำนวยการสำนักกฎหมาย เป็นผู้ได้รับมอบหมายจากอธิบดีกรมสรรพสามิตในการหักเงินค่าขายของกลางก่อนนำส่งคลังเป็นรายได้แผ่นดินสำหรับการขายของกลางที่ดำเนินการโดยส่วนพิสูจน์และจัดการของกลาง สำนักกฎหมาย๕.๒.๒ ให้ผู้อำนวยการสำนักงานสรรพสามิตภาค เป็นผู้ได้รับมอบหมายจากอธิบดีกรมสรรพสามิตในการหักเงินค่าขายของกลางก่อนนำส่งคลังเป็นรายได้แผ่นดินสำหรับการขายของกลางที่ดำเนินการโดยสำนักงานสรรพสามิตพื้นที่หรือสำนักงานสรรพสามิตพื้นที่สาขาที่อยู่ในเขตท้องที่ความรับผิดชอบของสำนักงานสรรพสามิตภาคนั้นข้อ ๖ เจ้าหน้าที่ผู้ได้รับมอบหมายจากอธิบดีกรมสรรพสามิตในการพิจารณาอนุมัติสั่งจ่ายเงินสินบนและเงินรางวัล๖.๑ กรณีคดีถึงที่สุดโดยการเปรียบเทียบคดี ให้เจ้าหน้าที่ดังต่อไปนี้เป็นผู้ได้รับมอบหมายจากอธิบดีกรมสรรพสามิตในการพิจารณาอนุมัติสั่งจ่ายเงินสินบนและเงินรางวัล๖.๑.๑ คดีที่ความผิดเกิด หรือเชื่อ หรืออ้างว่าได้เกิดในท้องที่ความรับผิดชอบของสำนักงานสรรพสามิตพื้นที่สาขา สำนักงานสรรพสามิตพื้นที่หรือสำนักงานสรรพสามิตภาค เว้นแต่กรณีตามข้อ ๖.๑.๒(๑) ผู้อำนวยการสำนักงานสรรพสามิตภาค(๒) สรรพสามิตพื้นที่ ในจำนวนเงินค่าปรับเปรียบเทียบคดีไม่เกินคดีละ ๑,๐๐๐,๐๐๐ บาท (หนึ่งล้านบาทถ้วน)๖.๑.๒ คดีที่เจ้าหน้าที่ผู้ทำการจับกุมเป็นเจ้าหน้าที่สังกัดสำนักตรวจสอบป้องกันและปราบปรามหรือเจ้าหน้าที่สังกัดสำนักตรวจสอบป้องกันและปราบปรามร่วมจับกับพนักงานฝ่ายปกครองหรือตำรวจตามประมวลกฎหมายวิธีพิจารณาความอาญาและส่วนคดีสำนักกฎหมายเป็นหน่วยงานที่ทำหน้าที่เปรียบเทียบคดี(๑) ผู้อำนวยการสำนักกฎหมาย(๒) ผู้เชี่ยวชาญเฉพาะด้านคดี ในจำนวนเงินค่าปรับเปรียบเทียบคดี ไม่เกินคดีละ๕,๐๐๐,๐๐๐ บาท (ห้าล้านบาทถ้วน)(๓) นิติกรชำนาญการพิเศษ ซึ่งปฏิบัติหน้าที่ในฐานะผู้อำนวยการส่วนคดีในจำนวนเงินค่าปรับเปรียบเทียบคดี ไม่เกินคดีละ ๑,๐๐๐,๐๐๐ บาท (หนึ่งล้านบาทถ้วน)๖.๒ ในกรณีคดีถึงที่สุดโดยคำพิพากษาของศาล ให้เจ้าหน้าที่ดังต่อไปนี้เป็นผู้ได้รับมอบหมายจากอธิบดีกรมสรรพสามิตในการพิจารณาอนุมัติสั่งจ่ายเงินสินบนและเงินรางวัล๖.๒.๑ คดีที่ความผิดเกิด หรือเชื่อ หรืออ้างว่าได้เกิดในท้องที่ความรับผิดชอบของสำนักงานสรรพสามิตพื้นที่สาขา สำนักงานสรรพสามิตพื้นที่หรือสำนักงานสรรพสามิตภาค เว้นแต่กรณีตามข้อ ๖.๒.๒(๑) ผู้อำนวยการสำนักงานสรรพสามิตภาค(๒) สรรพสามิตพื้นที่ ในจำนวนเงินค่าปรับซึ่งศาลพิพากษาให้ลงโทษ ไม่เกินคดีละ๑,๐๐๐,๐๐๐ บาท (หนึ่งล้านบาทถ้วน)๖.๒.๒ คดีที่เจ้าหน้าที่ผู้ทำการจับกุมเป็นเจ้าหน้าที่สังกัดสำนักตรวจสอบป้องกันและปราบปรามหรือเจ้าหน้าที่สังกัดสำนักตรวจสอบป้องกันและปราบปรามร่วมจับกับพนักงานฝ่ายปกครองหรือตำรวจตามประมวลกฎหมายวิธีพิจารณาความอาญาไม่ว่าคดีนั้นจะเป็นความผิดเกิด หรือเชื่อ หรืออ้างว่าได้เกิดในท้องที่ความรับผิดชอบของสำนักงานสรรพสามิตพื้นที่สาขาสำนักงานสรรพสามิตพื้นที่หรือสำนักงานสรรพสามิตภาคใด(๑) ผู้อำนวยการสำนักกฎหมาย(๒) ผู้เชี่ยวชาญเฉพาะด้านคดี ในจำนวนเงินค่าปรับซึ่งศาลพิพากษาให้ลงโทษไม่เกินคดีละ ๕,๐๐๐,๐๐๐ บาท (ห้าล้านบาทถ้วน)(๓) นิติกรชำนาญการพิเศษ ซึ่งปฏิบัติหน้าที่ในฐานะผู้อำนวยการส่วนคดีในจำนวนเงินค่าปรับซึ่งศาลพิพากษาให้ลงโทษ ไม่เกินคดีละ๑,๐๐๐,๐๐๐ บาท (หนึ่งล้านบาทถ้วน)ข้อ ๗ ในการยื่นคำขอรับเงินสินบนหรือคำขอรับเงินรางวัลให้ผู้มีสิทธิยื่นคำขอดำเนินการดังนี้๗.๑ กรณีคดีถึงที่สุด โดยการเปรียบเทียบคดี ให้ยื่นคำขอ ณ หน่วยงานซึ่งทำการเปรียบเทียบคดีนั้นเพื่อตรวจสอบและเสนอเรื่องให้ผู้ได้รับมอบหมายจากอธิบดีกรมสรรพสามิตตามข้อ ๖.๑ ทำการพิจารณาอนุมัติสั่งจ่ายเงินสินบนหรือเงินรางวัลเมื่อผู้ได้รับมอบหมายจากอธิบดีกรมสรรพสามิตอนุมัติสั่งจ่ายเงินสินบนและเงินรางวัลแล้วให้ส่งเรื่องให้หน่วยงานที่ทำหน้าที่เบิกจ่ายดำเนินการเบิกจ่ายเงินต่อไป๗.๒ กรณีคดีถึงที่สุดโดยคำพิพากษาของศาล๗.๒.๑ ให้ยื่นคำขอ ณ สำนักงานสรรพสามิตพื้นที่แห่งท้องที่ที่ความผิดเกิดหรือเชื่อหรืออ้างว่าได้เกิดในเขตท้องที่ความรับผิดชอบ เว้นแต่กรณีตามข้อ ๗.๒.๒ เพื่อตรวจสอบและเสนอเรื่องให้ผู้ได้รับมอบหมายอธิบดีกรมสรรพสามิตตามข้อ๖.๒.๑ ทำการพิจารณาอนุมัติสั่งจ่ายเงินสินบนหรือเงินรางวัล เมื่อผู้ได้รับมอบหมายจากอธิบดีกรมสรรพสามิตอนุมัติสั่งจ่ายเงินสินบนและเงินรางวัลแล้วให้ส่งเรื่องไปยังกรมสรรพสามิตเพื่อขอโอนเงินสินบนหรือเงินรางวัลไปตั้งเบิกจ่ายที่สำนักงานสรรพสามิตพื้นที่นั้นๆ ต่อไป๗.๒.๒ กรณีเจ้าหน้าที่ซึ่งทำหน้าที่จับกุมเป็นเจ้าหน้าที่สังกัดสำนักตรวจสอบป้องกันและปราบปรามให้ยื่นคำขอ ณ สำนักกฎหมาย เพื่อให้ผู้ได้รับมอบหมายจากอธิบดีกรมสรรพสามิตตามข้อ ๖.๒.๒ทำการพิจารณาอนุมัติสั่งจ่ายเงินสินบนหรือเงินรางวัล เมื่อผู้ได้รับมอบหมายจากอธิบดีกรมสรรพสามิตอนุมัติสั่งจ่ายเงินสินบนและเงินรางวัลแล้วให้ส่งเรื่องให้หน่วยงานที่ทำหน้าที่เบิกจ่ายดำเนินการเบิกจ่ายเงินต่อไป๗.๓ กรณีที่พนักงานฝ่ายปกครองหรือตำรวจร่วมจับกุมกับเจ้าพนักงานสรรพสามิตให้เป็นหน้าที่ของเจ้าหน้าที่ซึ่งทำหน้าที่จับกุมหรือร่วมจับกุมคนใดคนหนึ่งในการยื่นคำขอรับเงินรางวัลและให้ถือปฏิบัติตามข้อ๗.๑ - ๗.๒ โดยอนุโลมข้อ ๘ การปฏิบัติในการรับแจ้งความนำจับให้ดำเนินการดังนี้๘.๑ การแจ้งความนำจับ ให้จัดทำใบแจ้งความนำจับตามที่กำหนดในไว้ในข้อ๓.๑ เฉพาะกรณีที่ผู้แจ้งความประสงค์จะขอรับเงินสินบนเท่านั้น โดยต้นฉบับเก็บไว้ที่ผู้รับแจ้งความนำจับและคู่ฉบับเก็บไว้ที่ผู้แจ้งความนำจับ๘.๒ กรณีแจ้งความต่อผู้มีอำนาจในการรับแจ้งความตามข้อ ๗ แห่งระเบียบกรมสรรพสามิต๘.๒.๑ ให้ผู้มีอำนาจรับแจ้งความเสนอใบแจ้งความนำจับ เพื่อให้ผู้บังคับบัญชาเหนือกว่าขึ้นไปของผู้มีอำนาจรับแจ้งความเป็นผู้รับรองในใบแจ้งความนำจับเว้นแต่กรณีผู้มีอำนาจรับแจ้งความเป็นผู้ดำรงตำแหน่งตั้งแต่สรรพสามิตพื้นที่ หรือผู้อำนวยการสำนักหรือที่สูงกว่าขึ้นไปไม่ต้องให้ผู้บังคับบัญชาที่เหนือขึ้นไปรับรองตามระเบียบกรมสรรพสามิตข้อ ๘ หรือข้อ ๙๘.๒.๒ ในกรณีที่ผู้แจ้งความได้ดำเนินการแจ้งความต่อผู้มีอำนาจรับแจ้งความโดยช่องทางอื่น(๑) ในกรณีเป็นการแจ้งโดยทางจดหมาย โทรสาร ไปรษณีย์ อิเล็กทรอนิกส์ หรือช่องทางการสื่อสารอื่นซึ่งสามารถแสดงผลออกมาเป็นเอกสารได้ให้ถือว่าการกระทำดังกล่าวเป็นการแจ้งความนำจับโดยให้นำเอกสารซึ่งได้จากการแจ้งนั้นมาประกอบกับใบรับแจ้งความตามแบบที่กำหนดในข้อ ๓.๑ แห่งประกาศนี้ และปฏิบัติตามข้อ ๘.๒.๑โดยอนุโลม(๒) ในกรณีเป็นการแจ้งความนำจับทางโทรศัพท์ ให้ผู้มีอำนาจรับแจ้งความบันทึกข้อความไว้เป็นหลักฐานพร้อมทั้งรายงานให้ผู้บังคับบัญชาของผู้มีอำนาจรับแจ้งความนั้นด้วยช่องทางใดช่องทางหนึ่งก่อนดำเนินการจับกุมและแจ้งให้ผู้แจ้งความนำจับทราบด้วยว่า หากประสงค์จะขอรับเงินสินบนให้ติดต่อกับผู้มีอำนาจรับแจ้งความเพื่อจัดทำใบแจ้งความนำจับความตามข้อ ๘.๑ ภายใน๒ วันทำการ นับแต่วันที่ได้แจ้งความนั้น โดยให้ปฏิบัติตามข้อ ๘.๒.๑ โดยอนุโลมด้วย๘.๓ กรณีแจ้งความต่อผู้ไม่มีอำนาจในการรับแจ้งความตามข้อ ๗ แห่งระเบียบกรมสรรพสามิต๘.๓.๑ ให้ผู้รับแจ้งความเสนอใบแจ้งความนำจับ ต่อผู้บังคับบัญชาของตน เพื่อรับรองในใบแจ้งความนำจับและผู้บังคับบัญชาที่ทำการรับรองนั้นต้องเป็นผู้มีอำนาจรับแจ้งความนำจับตามข้อ ๗ แห่งระเบียบกรมสรรพสามิตก่อนที่จะทำการจับกุม เว้นแต่มีเหตุจำเป็นตามข้อ ๘ แห่งระเบียบกรมสรรพสามิต๘.๓.๒ กรณีผู้มีอำนาจรับแจ้งความซึ่งทำการรับรองการแจ้งความนำจับตามข้อ ๘.๓.๑ แล้ว ยังต้องเสนอใบแจ้งความนำจับดังกล่าวให้ผู้บังคับบัญชาที่เหนือกว่ารับรองอีกครั้งหนึ่งโดยปฏิบัติตามข้อ ๘.๒.๑ โดยอนุโลม๘.๓.๓ ในกรณีที่ผู้แจ้งความได้ดำเนินการแจ้งความต่อผู้รับแจ้งความโดยช่องทางอื่น(๑) ในกรณีเป็นการแจ้งโดยทางจดหมาย โทรสาร ไปรษณีย์ อิเล็กทรอนิกส์ หรือช่องทางการสื่อสารอื่นซึ่งสามารถแสดงผลออกมาเป็นเอกสารได้ให้นำเอกสารซึ่งได้จากการแจ้งความนั้น ประกอบกับใบรับแจ้งความตามแบบที่กำหนดในข้อ ๓.๑แห่งประกาศฯ และผู้รับแจ้งความให้ปฏิบัติตามข้อ ๘.๓.๑ และข้อ ๘.๓.๒ โดยอนุโลม(๒) ในกรณีเป็นการแจ้งความนำจับทางโทรศัพท์ และผู้รับแจ้งความเป็นผู้มีอำนาจหน้าที่ในการจับกุมให้ผู้รับแจ้งความบันทึกข้อความเป็นหนังสือไว้เป็นหลักฐาน พร้อมทั้งรายงานให้ผู้มีอำนาจรับแจ้งความด้วยช่องทางใดช่องทางหนึ่งก่อนดำเนินการจับกุมและแจ้งให้ผู้แจ้งความนำจับทราบด้วยว่า หากประสงค์จะขอรับเงินสินบนให้ติดต่อกับผู้มีอำนาจรับแจ้งความเพื่อจัดทำใบแจ้งความนำจับตามข้อ ๘.๑ ภายใน ๒ วันทำการ นับแต่วันที่ได้แจ้งความนั้นโดยให้ปฏิบัติตามข้อ ๘.๓.๓ (๑) โดยอนุโลมด้วย(๓) ในกรณีเป็นการแจ้งความนำจับทางโทรศัพท์ และผู้รับแจ้งความไม่ได้เป็นผู้มีอำนาจหน้าที่ในการจับกุมให้ผู้รับแจ้งความบันทึกข้อความเป็นหนังสือไว้เป็นหลักฐานพร้อมทั้งเสนอบันทึกดังกล่าวให้ผู้มีอำนาจรับแจ้งความทราบและแจ้งให้ผู้แจ้งความนำจับทราบด้วยว่า หากประสงค์จะขอรับเงินสินบนให้ติดต่อกับผู้มีอำนาจรับแจ้งความเพื่อจัดทำใบแจ้งความนำจับความตามข้อ ๘.๑ ภายใน ๒ วันทำการ นับแต่วันที่ได้แจ้งความนั้นโดยให้ปฏิบัติตามข้อ ๘.๓.๓ (๑) โดยอนุโลมด้วยข้อ ๙ การปฏิบัติในการรายงานการจับกุมของเจ้าหน้าที่ผู้จับให้ถือปฏิบัติดังนี้๙.๑ ในกรณีเจ้าหน้าที่ผู้จับอยู่ในสังกัดสำนักตรวจสอบป้องกันและปราบปรามให้จัดทำรายงานเสนอตามลำดับจนถึงผู้อำนวยการสำนักตรวจสอบป้องกันและปราบปรามโดยปฏิบัติตามเงื่อนไขตามข้อ ๙.๔๙.๒ ในกรณีที่เจ้าหน้าที่ผู้จับอยู่ในสังกัดสำนักงานสรรพสามิตภาค ให้จัดทำรายงานเสนอตามลำดับจนถึงผู้อำนวยการสำนักงานสรรพสามิตภาคโดยปฏิบัติตามเงื่อนไขตามข้อ ๙.๔๙.๓ ในกรณีที่เจ้าหน้าที่ผู้จับอยู่ในสังกัดสำนักงานสรรพสามิตพื้นที่หรือสำนักงานสรรพสามิตพื้นที่สาขา ให้จัดทำรายงานเสนอตามลำดับจนถึงสรรพสามิตพื้นที่โดยปฏิบัติตามเงื่อนไขตามข้อ ๙.๔๙.๔ กำหนดระยะเวลาในการรายงานการจับกุม๙.๔.๑ ให้เจ้าหน้าที่ผู้ทำการจับกุม ต้องจัดทำรายงานการจับกุมให้แล้วเสร็จและเสนอผู้บังคับบัญชาชั้นต้นของเจ้าหน้าที่ผู้ทำการจับกุมภายในวันทำการถัดจากวันที่ทำการจับกุมเว้นแต่เป็นกรณีตามข้อ ๙.๔.๔ และให้ผู้บังคับบัญชาตามลำดับที่กำหนดไว้ในข้อ ๙.๑ - ๙.๓พิจารณาให้แล้วเสร็จภายใน ๓ วันทำการ นับแต่วันที่ผู้ทำการจับกุมเสนอรายงานนั้น๙.๔.๒ ในกรณีมีผู้แจ้งความนำจับ ให้แนบสำเนาใบแจ้งความนำจับซึ่งเจ้าหน้าที่ได้รับรองสำเนาถูกต้อง ไปพร้อมกับรายงานการจับกุม๙.๔.๓ สำหรับคดีที่มีจำนวนค่าปรับเปรียบเทียบคดี จำนวนเกินกว่า ๑๐๐,๐๐๐ บาท (หนึ่งแสนบาทถ้วน) ให้รายงานผ่านผู้บังคับบัญชาตามลำดับไปยังกรมสรรพสามิตภายใน๗ วันทำการ นับแต่วันที่ผู้จับกุมได้เสนอรายงาน๙.๔.๔ กรณีการจับกุมนั้น เกิดขึ้นในขณะปฏิบัติหน้าที่ตามคำสั่งให้ออกตรวจสืบสวนปราบปรามในพื้นที่ต่างจังหวัดและมิได้กลับมายังที่ตั้งปกติให้รายงานผู้บังคับบัญชาด้วยช่องทางอื่น และให้จัดทำรายงานการจับกุมในคราวเดียวหลังจากสิ้นสุดการปฏิบัติหน้าที่ตามคำสั่งและกลับถึงที่ตั้งปกติแล้วโดยปฏิบัติตามข้อ ๙.๔.๑ - ๙.๔.๓ โดยอนุโลมข้อ ๑๐ การปฏิบัติเกี่ยวกับการรับแจ้งความนำจับและการรายงานการจับกุมในคดีที่เกิดขึ้นตั้งแต่วันที่ระเบียบกรมสรรพสามิตมีผลใช้บังคับจนถึงวันก่อนวันที่ประกาศนี้มีผลใช้บังคับซึ่งได้จัดทำไว้เป็นหนังสือ ให้ถือว่าใบแจ้งความนำจับและรายงานการจับกุมที่ได้จัดทำเป็นหนังสือนั้นเป็นใบแจ้งความนำจับและรายงานการจับกุมที่ได้จัดทำและปฏิบัติตามประกาศนี้ครบถ้วนแล้วข้อ ๑๑ การหักเงินจากค่าปรับตามข้อ๑๑ แห่งระเบียบกรมสรรพสามิต และการส่งเงินเข้าฝากในบัญชีเงินฝากเงินสินบนรางวัลตามข้อ๑๒ แห่งระเบียบกรมสรรพสามิตตั้งแต่วันที่ระเบียบกรมสรรพสามิตมีผลใช้บังคับจนถึงวันก่อนวันที่ประกาศนี้มีผลใช้บังคับให้ถือว่าเป็นการหักเงินและส่งเงินตามประกาศนี้ข้อ ๑๒ ในกรณีที่มีปัญหาเกี่ยวกับการปฏิบัติตามประกาศนี้ให้เสนออธิบดีกรมสรรพสามิตวินิจฉัยหรือสั่งการเป็นราย ๆ ไปข้อ ๑๓ ประกาศนี้ให้มีผลใช้บังคับตั้งแต่วันถัดจากวันออกประกาศเป็นต้นไปประกาศณ วันที่ ๗ พฤศจิกายน พ.ศ. ๒๕๖๐กฤษฎา จีนะวิจารณะอธิบดีกรมสรรพสามิต[เอกสารแนบท้าย]๑. ใบแจ้งความนำจับ(รว.๑)๒. ใบแจ้งความนำจับ(รว.๒)๓.คำขอรับเงินสินบน (รว.๓)๔. คำขอรับเงินรางวัลกรณีคดีถึงที่สุดโดยการเปรียบเทียบคดี(รว.๔)๕. คำขอรับเงินรางวัลกรณีคดีถึงที่สุดโดยคำพิพากษา(รว.๕)๖. คำขอรับเงินรางวัลจากค่าขายของกลาง(รว.๖)๗.รายงานการจับกุมดำเนินคดีของเจ้าพนักงาน (รว.๗)๘. ตารางการแบ่งจ่ายเงินสินบนรางวัล(รว.๘)๙. ใบมอบฉันทะ (รว.๙)๑๐.หนังสือมอบอำนาจ (รว.๑๐)(ดูข้อมูลจากภาพกฎหมาย)ปวันวิทย์/จัดทำ๑๓ กุมภาพันธ์๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๑ ง/หน้า ๔๑/๓๐ มกราคม ๒๕๖๑